У Вікіпедыі ёсць артыкулы пра іншых асоб з прозвішчам Вейсенгоф.

**Генрык Вейсенгоф**, таксама часам **Генрых Уладзіслававіч Вейсенгоф** (польск.: Henryk Bonawentura Kazimierz Weyssenhoff; 26 ліпеня 1859, Пакрэўна, Ковенскі павет — 23 ліпеня 1922, Варшава) — беларускі мастак, жывапісец.

Біяграфія
---------

Нашчадак старажытнага дваранскага роду герба Лебедзь, які пасяліўся ў XVII стагоддзі ў Лівоніі. Бацька Генрыка — Уладзіслаў Вейсенгоф, вядомы пісьменнік, удзельнік паўстання 1863 года, быў сасланы ў Сібір. Неўзабаве маці Генрыха, Юзэфа з Быкоўскіх, з дзецьмі паехала ўслед за мужам у ссылку. Дзяцінства Генрык Вейсенгоф правёў на Урале.

Першыя ўрокі выяўленчага мастацтва Вейсенгоф атрымаў у ссыльнага жывапісца Люцыяна Крашэўскага (брата вядомага польскага пісьменніка Юзафа Крашэўскага). У 1874 годзе бацька Вейсенгофа быў амніставаны, з забаронай на пражыванне ў родных месцах. Сям’я пасялілася ў Варшаве.

З 1874 года ён пачаў навучацца ў класе рысавання ў прафесара жывапісу Войцеха Герсана. На творчасць маладога мастака звярнуў увагу жывапісец Генрых Семірадскі, які дапамог Вейсенгофу паступіць у 1880 годзе ў Пецярбургскую імператарскую акадэмію мастацтваў. Да 1885 года вучыўся ў Пецярбургскай акадэміі. У гэты час за кампазіцыю «Транспарт параненых» яму быў прысвоены сярэбраны медаль і званне мастака. У 1889 годзе выехаў у Мюнхен, дзе стажыраваўся пад кіраўніцтвам Альфрэда Кавальскага-Веруша  (руск.) (бел..

У 1903—1904 гадах жыў у Парыжы, пасля чаго пасяліўся ў маёнтку бацькоў у вёсцы Русаковічы Ігуменскага павета (цяпер Пухавіцкі раён Мінскай вобласці Беларусі).

У час Першай сусветнай вайны мастак вымушаны быў пераехаць у Варшаву, дзе і памёр у 1922 годзе.

Творчасць
---------

Юбілейны значок аўтарства Генрыка Вейсенгофа, падораны Эдварду Вайніловічу (1847—1928) сябрамі Мінскага таварыства сельскай гаспадаркі ў 25-ю гадавіну работы ў таварыстве
Творчасць звязана з мастацкім жыццём Беларусі і Польшчы.

Аўтар рэалістычных пейзажаў, якія характарызуюцца лірычным настроем. Ён таксама выступаў, як графік і скульптар.

Заўзяты паляўнічы, Генрых Вейсенгоф неаднаразова адлюстроўваў на сваіх палотнах лясных звяроў і птушак на ўлонні дзікай прыроды. У сядзібе ў Русаковічах трымаў свойскіх медзведзянят, якіх таксама адлюстроўваў у сваіх работах.

Ім была створана серыя ілюстрацый да твораў стрыечнага брата Юзафа Вейсенгофа: зборніка вершаў «Эротыка» (1911) і рамана «Собаль і панна  (польск.) (бел.» (1913).

Карціны Вейсенгофа карысталіся поспехам у крытыкаў і гледачоў, неаднаразова былі адзначаны медалямі на выстаўках, у прыватнасці, сярэбраным медалём на выстаўцы ў Парыжы ў 1900 годзе.

Генрык Вейсенгоф быў членам варшаўскага аб’яднання мастакоў «Pro Arte  (польск.) (бел.».

Зрабіў эскізы дыплому сельскагаспадарчай і прамысловай выстаўкі ў Мінску ў 1901 годзе.

Выстаўкі
--------

Удзельнік мастацкіх выставак у Пецярбургу (1888, «Транспарт параненых», «Беларускія могілкі. Русаковічы»), Берліне (1891, «Могілкі»), Львове (1891, «Куток у Польным»), Парыжы (1901, «Снег»), Мінску (1916, «Прадчуванне», «Змаганне», «Хмара», «Цішыня», «Беларускія паляўнічыя», «Паляўнічыя з сабакамі»).

Галерэя
-------

* «Поле макаў», каля 1900 г. Нацыянальны музей у Варшаве«Поле макаў», каля 1900 г. Нацыянальны музей у Варшаве
* «Таямнічая песня», каля 1920 г. Нацыянальны музей у Варшаве«Таямнічая песня», каля 1920 г. Нацыянальны музей у Варшаве
* «Шляхецкая сцэна. Гісторыя кінжала. Гісторыя ятагана», 1891. Нацыянальны музей у Варшаве«Шляхецкая сцэна. Гісторыя кінжала. Гісторыя ятагана», 1891. Нацыянальны музей у Варшаве
* «Лось на балоце», 1903«Лось на балоце», 1903
* «Зімовы пейзаж». Нацыянальны музей у Варшаве«Зімовы пейзаж». Нацыянальны музей у Варшаве
* «Беларускія могілкі ў Русаковічах», 1889. Нацыянальны музей у Познані«Беларускія могілкі ў Русаковічах», 1889. Нацыянальны музей у Познані
* «Літоўскі двор», каля 1908. На карціне паказана сядзіба ў Русаковічах і свойскія медзведзяняты Генрыка Вейсенгофа. Карціна страчана«Літоўскі двор», каля 1908. На карціне паказана сядзіба ў Русаковічах і свойскія медзведзяняты Генрыка Вейсенгофа. Карціна страчана
* Ілюстрацыя да твора «Собаль і панна» Юзафа ВейсенгофаІлюстрацыя да твора «Собаль і панна» Юзафа Вейсенгофа

Зноскі
------

1. ↑  RKDartists Праверана 23 жніўня 2017.<a href='https://wikidata.org/wiki/Track:Q17299517'></a>
2. ↑  Henri or Henryk Weyssenhoff // Benezit Dictionary of Artists — OUP, 2006. — ISBN 978-0-19-977378-7 Праверана 9 кастрычніка 2017.<a href='https://wikidata.org/wiki/Track:Q217595'></a><a href='https://wikidata.org/wiki/Track:Q24255573'></a><a href='https://wikidata.org/wiki/Track:Q1547776'></a>
3. ↑  Henryk Weyssenhoff<a href='https://wikidata.org/wiki/Track:Q110250907'></a><a href='https://wikidata.org/wiki/Track:Q2494649'></a>
4. ↑  Henryk Weyssenhoff<a href='https://wikidata.org/wiki/Track:Q21518713'></a>
5. ↑   Праверана 13 снежня 2018.
6. 1 2 3 4 5  Вейссенгоф Генрих Владиславович // Биографический справочник. — Мн.: «Белорусская советская энциклопедия» имени Петруся Бровки, 1982. — Т. 5. — С. 108. — 737 с.

Літаратура
----------

* Aneta Pawłowska — Henryk Weyssenhoff (1859—1922). Zapomniany bard Białorusi, Wydawnictwo DiG, 2006

Спасылкі
--------

|  |  |
| --- | --- |
| commons: | Генрык Вейсенгоф на Вікісховішчы |


| ?Генрык Вейсенгоф — продкі |
| --- |
| 

|  |  |  |  |
| --- | --- | --- | --- |
|  |  | Ян Вейсенгоф[d] |  |
|  |  |  |
|  |  |  |  |
|  |  | Ксаверый Вейсенгоф[d] |  |  |  |
|  |  |  |  |  |
|  |  |  |  |  |  |  |  |
|  |  |  |  |  | Алена з Ромераў[d] |  |
|  |  | Ян Фелікс Вейсенгоф[d] |  |  |  |  |  |
|  |  |  |  |  |  |  |
|  |  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  | Анеля з Яленскіх[d] |  | Ігнацы Яленскі[d] |  |
|  |  |  |  |  |  |  |
|  |  |  |  |  |  |  |  |  |
|  |  | Уладзіслаў Вейсенгоф[d] |  |  |  |  |  |
|  |  |  |  |  |  |  |
|  |  |  |  |  |  |  |  |
|  | Генрык Вейсенгоф |  |  |  |  |  | Адам Тадэвуш Плятэр[d] |  |
|  |  |  |  |  |  |  |
|  |  |  |  |  |  |  |  |  |
|  |  |  | Юзэфа з Быкоўскіх[d] |  |  |  | Крыштаф Плятэр[d] |  |  |  |
|  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  | Антаніна з Плятэраў[d] |  |  |  |  | Марыя Соф’я з Забелаў[d] |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  | Канстанцыя з Пац-Памарнацкіх[d] |  |  |
|  |  |  |  |  |  |
|  |  |  |  |  |
|  |  |  |  |
|  |  |  |  |

 |

|  |  |
| --- | --- |
| ⚙️   Тэматычныя сайты | RKDartists · RKDartists |
| Генеалогія і некрапалістыка | Sejm-Wielki.pl · Rodovid |
| 

| Нарматыўны кантроль |
| --- |
| GND: 133061566 · ISNI: 0000 0001 0894 4768, 0000 0000 5048 5676 · LCCN: n2007024610 · NLP: A20178037 · NUKAT: n2004016272 · SUDOC: 196862450 · VIAF: 45479960, 6840337 · ULAN: 500086890 |

 |